Rumänien
Rumänien (rumänesch: România) ass eng Republik am südëstlechen Europa, am Nordoste vun der Balkanhallefinsel. Rumänien grenzt am Norden un d'Ukrain, am Osten u Moldawien, am Südosten un d'Schwaarzt Mier, am Süden u Bulgarien, am Südwesten u Serbien an am Westen un Ungarn. D'Donau mécht am Süden eng natierlech Grenz mat Bulgarien a Serbien.

D'Haaptstad an anengems och déi gréisst Stad vum Land ass Bukarest.Sibiu (dt. Hermannstadt), a Siwebiergen, wou zanter dem Mëttelalter och eng däitschsproocheg Minoritéit mat deelweis lëtzebuergesche Wuerzele lieft, war 2007 zesumme mat der Groussregioun Lëtzebuerg Kulturhaaptstad vun Europa.

Rumänien ass den 29. Mäerz 2004 der NATO bäigetrueden an ass zanter dem 1. Januar 2007 Member vun der Europäescher Unioun.

Am Dezember 2022 sollten d‘Länner Kroatien, Bulgarien an Rumänien dem Schengen-Raum bäitrieden. Vun den dräi Länner gouf nëmmen Kroatien aktzeptéiert, Bulgarien an Rumänien goufen vun Éissträich an Holland ofgewisen.

Um Spaweck 

  Websäit vun der rumänescher Regierung